Goa, Karnataka and Maharashtra are currently involved in a dispute in the Tribunal over controversial KalsaBhandura dam project across Mhadei river, through which Karnataka aims to divert water from the Mhadei basin to nearby basin on the Malaprabha river
कळसा-भंडुरा प्रकल्प हा म्हादईचे पाणी मलप्रभा नदीत वळविणारा प्रकल्प आहे. या प्रकल्पाविरोधात गोवा-कर्नाटकचा वाद सुरू असून जलतंटा आयोग व सर्वोच्च न्यायालयात हे प्रकरण गेले आहे. कळसा - भंडुरा प्रकल्पाद्वारे म्हादईचे पाणी कर्नाटकाने भूमिगत मार्गाने वळविले असून त्या संदर्भात स्थिती जाणून घेण्यासाठी गोव्याचे अधिकारी प्रकल्पस्थळी येत असतात, त्यांना अटकाव करण्यासाठी तपास नाका उभारण्याचे कर्नाटकाने ठरवले आहे. कर्नाटकने कशाचीच पर्वा न करता त्या प्रकल्पाचे काम पुढे नेले व पाणीही वळविले गेले, असे गोवा सरकारच्या यंत्रणेचे म्हणणे आहे. गोवा सरकारने याविरुद्ध सर्वोच्च न्यायालयात अवमान याचिकाही सादर केली आहे. या याचिकेत राज्य सरकारकडून कळसा -भंडुरा प्रकल्पाच्या ठिकाणी जाऊन अनेक पुरावे आणि फोटो एकत्रित केले जात आहे. या गोष्टीला हरकत घेऊनही गोव्याकडून कर्नाटकाच्या हद्दीत वाढती घुसखोरी होत असल्याचा दावा करून सदर चेकनाका उभारण्यात आला असल्याचे बोलले जात आहे.